
di Terengganu 


Foto: Mohd Izri 


Ilhamdulillah tidak berlaku banjir besar pada monsun 
penghujung 2019 dan cuaca sekarang sangat nyaman 
di Terengganu. 


Menelusurijalan-jalan dalam Bandaraya Kuala Terengganu, 
suasana agak meriah, terutamanya Jalan Pesisir Payang 
dan jalan melalui Jambatan Angkat “Drawbridge'menuju ke 
Seberang Takir. 


Setiap hari bermula selepas Subuh, kedai-kedai makan di 
belakang Pasar Besar Kedai Payang meriah dengan orang 
ramai menikmati sarapan pagi dengan pemandangan indah 
menghadap muara Sungai Terengganu. 


Tidak kurang 2,000 orang menjadi pengunjung jambatan 
ikonik pelancongan baharu Terengganu itu pada setiap hari, 
menjadikan ia satu lokasi yang sering dilawati. 


Bahkan ada yang bermalam di dataran, tempat diadakan 
Himpunan Daie Ummah Nusantara Terengganu Sejahtera 
pada 8 Februari yang bersejarah. 


Sungguh hebat sambutan pada malam itu, secara tidak 
rasmi menjumlahkan angka seramai 100,000 pengunjung, 
mendengar tazkirah Abdul Somad Batubara dan Ustaz 
Azhar Idrus. 


Insya- Allah Terengganu Maju, Berkat dan Sejahtera akan 
menjadi realiti dengan pencapaian cemerlang kerajaan 


2 dA. e 


melunaskan janji manifesto kepada rakyat. 


Menteri Besar, Dato' Seri Dr Ahmad Samsuri Mokhtar tak 
menang tangan memenuhi permintaan di setiap daerah 
untuk memberi Jadual 5A berupa status hak milik tanah 
kepada rakyat. 


Kerajaan negeri telah mengagihkan sebanyak 2,249 
lot tanah, 2,061 untuk kediaman dan 188 adalah untuk 
pertanian, sehingga Februari 2020. 


Pengerusi Jawatankuasa Perdagangan, Perindustrian, 
Pembangunan Wilayah dan Kesejahteraan Pentadbiran 
negeri, Dato Tengku Hassan Tengku Omar yakin dapat 
mencapai sasaran mewujudkan 20,000 peluang pekerjaan 
sebelum sampai tempoh matang empat tahun. 


“Mengikut rekod rasmi daripada Jabatan Tenaga Rakyat 
di Terengganu, pada 2018 dan 2019, lebih daripada 18, 800 
peluang pekerjaan telah diisi,” ujarnya. 


Justeru saya mewakili Tuan Pengarah, Ustaz Mohd Soud 
Said dan seluruh tenaga kerja Warta Darul Iman (WDI) 
menjemput seluruh rakyat di negara ini mampir dan 
bertandang ke Terengganu, bagi menghayati kehidupan 
nyaman di sini! 


Hap κό Mohd Nar 


Ketua Pengarang Warta Darul Iman 

Memegang poftfolio yang terlalu dekat dengan rakyat bukanlah mudah. Bagi 


Pengerusi Jawatankuasa Kebajikan, 
Perpaduan Nasional, 


Pembangunan Wanita & Keluarga dan 
Hanafiah Mat, tugas menjaga kebajikan rakyat serta 


perpaduan memerlukan fokus dan komitmen yang amat tinggi, selain mendepani 
permasalahan dalam usaha mengangkat imej wanita Terengganu. 


Bagi mengupas lanjut perkara ini, Wartawan Warta Darul Iman (WDI), Mohd Irsyadi 
Abu Bakar menemui beliau di Chukai, baru-baru ini. 


Berdasarkan ketiga-tiga portfolio yang 
diamanahkan, jelas ia merupakan cabang 
pengurusan yang sangat hampir dengan rakyat. 
Antara ketiga-tiganya, tanggungjawab yang mana 
lebih besar dan berat untuk dilaksanakan? 


Boleh dikatakan, kebajikan menjadi tugas yang 
paling banyak saya laksanakan, tetapi secara 
amnya kami dibantu oleh Jabatan Kebajikan 
Masyarakat (JKM) serta Tabung Darul Iman (TDI) 
yang membelanjakan hampir RM9 juta setahun 
untuk membantu masyarakat yang memerlukan. 

Peranan TDI amat besar kepada rakyat dan 
hari ini, boleh dikatakan semua rakyat sangat 
memerlukannya. 

Jadi sekarang, kerajaan negeri melalui setiap 
Dewan Undangan Negeri (DUN) sangat aktif 
mencari mereka yang memerlukan untuk dibantu. 

Ini juga menjadi cabaran kepada kita kerana 
selain daripada kita membantu mereka, saya 
juga perlu mencari dana untuk mencukupkan 
keperluan ini. 

Kerajaan negeri memperuntukkan sekitar RM5 
juta untuk TDI, seterusnya kita memperolehi 
potongan daripada Menteri Besar, Dato’ Seri Dr. 
Ahmad Samsuri Mokhtar, exco-exco, wakil rakyat 
dan kakitangan kerajaan negeri dalam sekitar 
RM2 juta. Selebihnya saya perlu cari daripada 
sumber lain untuk mencukupkannya. 

Namun, ini bukan bermakna pengurusan dua 
lagi portfolio perlu diambil mudah. 


Maksudnya? 


Saya 1158 memegang Jawatankuasa 
Pembangunan Wanita dan Keluarga yang mana 
sebahagian besar peranannya dilaksanakan 
Yayasan Pembangunan Keluarga (YPK). Jadi untuk 
memastikan gabungan yang kuat, saya bersama 
para pegawai saya turut adakan program-program 
yang tidak bertentangan dengan jawatankuasa 
ini dan turut diperkasakan oleh Ahli Dewan 
Undangan Negeri (ADUN) Wanita, Zuraida Md 
Noor. 

Antaranya ialah Hari Wanita Muda SeMalaysia, 
Terengganu Hijab Day dan kami juga dalam usaha 
melancarkan Dasar Wanita Terengganu bagi 
memastikan kerajaan negeri mempunyai satu 
dasar untuk kaum hawa negeri ini. 


Apa sebenarnya yang ingin dicapai oleh kerajaan 
negeri dengan mewujudkan dasar ini? 


Dalam konteks pembangunan wanita, yang 
pertama saya nak pastikan bahawa dunia hari 
ini tidak lagi boleh menolak beliawanis ataupun 
wanita untuk bersama kerajaan, syarikat-syarikat 
dan badan berkanun bagi memastikan kejayaan 
sesebuah negeri. 

Sebahagian besar pelajar di universiti adalah 
wanita. Jadi, sekarang adalah era untuk kita 
membuka mata dan memberi kefahaman kepada 
mereka bahawa kita memerlukan mereka. 

Sekarang ini ramai yang memiliki kelayakan 
professional. Yang ini kita cuba perluaskan lagi 
maklumat kepada wanita. 

Tetapi, pada masa sama kita tidak tinggalkan ibu- 
ibu tunggal. Supaya mereka juga dapat berdikari, 
YPK buat skim pinjaman modal serta bantuan 
latihan kepada mereka, sama ada kita latih untuk 
buat kuih atau menjahit, kalau yang berkebolehan 
kita jadikan pembimbing, semuanya bagi 
membolehkan mereka dapat perhatian kerajaan 
dalam urusan kerjaya mereka. 


Kedua-duanya dilihat sangat besar dan 
memerlukan masa yang sangat banyak, idea yang 
sangat banyak untuk dijayakan. Tetapi, bagaimana 
pula dengan portfolio Perpaduan Nasional? 


Selepas Pilihan Raya Umum (PRU) ke-14 lalu, 
saya diamanahkan menjaga perpaduan nasional 
untuk menggabungjalinkan kaum-kaum lain di 
negeri Terengganu rentetan daripada sebahagian 
besar orang Cina tidak bersama dengan Kerajaan 
PAS yang memerintah hari ini. 

Tetapi, hasrat dan cita-cita Menteri Besar 
ketika kita ambil alih kerajaan tidak boleh ada 

dikriminasi kaum, begitu juga antara agama, 
apatah lagi ideologi yang berbeza. 

Ini yang saya bawa kepada orang Cina, India 
dan Orang Asli. Alhamdulillah, kebelakangan ini 
mereka boleh menerimanya. 

Perayaan mereka disambut di setiap daerah 
sebagaimana perayaan umat Islam dan orang 
Melayu yang merupakan kaum majoriti dalam 
negeri. 


Nampak macam mudah, tetapi ada orang Cina di 
sini dikawal oleh beberapa pihak lain dari Kuala 
Lumpur. 

Namun selepas PRU, kalau saya bertemu dengan 
mereka, semuanya melahirkan  kekecewaan 
terhadap Kerajaan Pakatan Harapan (PH) yang 
dahulu memberi janji manis kepada mereka tetapi 
tidak dilaksanakan. Perkara ini sudah menjadi 
satu bualan yang dahulu tidak saya dengar di 
kalangan rakyat. 

Manakala, Orang Asli juga ada pemahaman 
mereka sendiri walaupun mereka menyambut 
baik setiap kali kita memberikan bantuan atau 
meninjau keadaan mereka. 

Apa yang boleh diharapkan, dengan perubahan 
semasa dan peredaran politik hari ini, mungkin 
akan ada perubahan kecenderungan dan 
kefahaman di kalangan mereka. 


Saya berusaha untuk memahami dan berada 
dalam kelompok mereka (kepelbagaian kaum), 
sudah bergaul dan berbaik sangka dengan 
mereka. 

Selebihnya terpulanglah, kita buat sekadar yang 
kita mampu dari segi perbuatan, fizikal dan emosi, 
yang lain kita serah kepada Allah SWT kerana Dia 
lebih mengetahui. 

Cuma,  saranan saya kepada seluruh 
keluarga yang mengalami musibah dan tidak 
berkemampuan, boleh mendaftar dengan Jabatan 
Kebajikan Masyarakat (JKM). 

Manakala, bagi yang menghidap penyakit kronik, 
kemalangan yang memerlukan rawatan boleh 
memohon dengan TDI. Kerajaan negeri sentiasa 
memberi perhatian dan sangat prihatin kepada 
mereka. 

Untuk wanita, saya berharap golongan ibu 
tunggal terutamanya dapat menyertai Program 
Jaya Diri YPK untuk membina semula keluarga 
agar mampu keluar daripada arus kemiskinan 
serta pemikiran dan unsur-unsur negatif. 

Saya berharap dengan kerajaan negeri yang 
cakna rakyat yang mentadbir hari ini, dapat 
memberi kepercayaan kepada rakyat, supaya 
mereka benar-benar yakin inilah kerajaan 
yang menjaga rakyat tanpa mengira kaum dan 


& sebagainya. 

Tabung Darul Iman merupakan satu tabung yang diwujudkan untuk membantu meringankan beban 
rakyat yang ditimpa musibah atau kurang bernasib baik dengan membiayai pelbagai bantuan yang 
bersesuaian. 





INFO PORTFOLIO 





Sejarah penubuhannya tercetus dengan penggabungan tiga tabung sedia ada iaitu:- 
1. Tabung Darul Iman. 

2. Tabung Bantuan Penyakit Kronik. 

3.Dana Kebajikan Sosial Perubatan. 





Siapa Yang Layak 
Memohon? 





Pemohon atau 
penjaga hendaklah 
berdaftar dengan 
Suruhanjaya 
Pilihanraya sebagai 
pemilih di Negeri 
Terengganu. 


Rakyat Negeri 
Terengganu atau 
menetap melebihi 10 
tahun dan mendapat 
sokongan pemimpin 
Tempatan. 





'Memohon?, 


Secara manual. 


Secara atas talian (online) Permohonan secara 


Permohonan secara online 
boleh dilakukan di laman 
web Portal Sekretariat 
Tabung Darul Iman. 


Pemohon perlulah mengisi 
borang permohonan 
secara online dan 
mencetak borang tersebut. 


http://stdi.terengganu.gov.my/index.php 





WARTA DARUL IMAN 





manual boleh dilakukan 
dengan mencetak borang 
permohonan di Portal 
Sekretariat Tabung Darul 
Iman atau mengambil 
borang di pejabat 
Sekretariat Tabung Darul 
Iman / Pusat Khidmat 
Masyarakat DUN. 


Pemohon perlulah mengisi borang 
tersebut secara manual. 
Borang yang diisi perlu dihantar ke Pusat 
Khidmat Masyarakat DUN atau pejabat 
Sekretariat Tabung Darul Iman untuk diproses. 


000 8+80 


SasamPendapatan 


RM2-56Bilion 
Menjelanz2024 


Oleh: Mastura Jamal Din | Foto: Tengku Syamim 


dalam Pelan Perancangan Strategik Lima Tahun 

(Strategic Business Plan 2020-2024) menyasarkan 
pendapatan sebanyak RM2.56 bilion dan nilai aset bersih 
sebanyak RM2.13 bilion menjelang tahun 2024. 


κ. Incorporated Sdn Bhd (Terengganu Inc) 


Ketua Pegawai Eksekutif Kumpulan Terengganu Inc, Dr. 
Wan Ahmad Rudirman Wan Razak berkata, ia akan dapat 
dicapai melalui usaha-usaha bersepadu pelaksanaan 
inisiatif “Corporate  Transformational Exercise” dan 
“Business Sustainability. 


Katanya, dengan pelaksanaan skala ekonomi yang lebih 
baik, ianya mewujudkan sinergi antara anak-anak syarikat 
kumpulan dalam memberi tumpuan kepada pulangan 
pelaburan untuk memperkasakan portfolio pelaburan 
negeri. 


Jelasnya, sebagai cabang pelaburan strategik yang telah 
beroperasi lebih satu dekad, Terengganu Inc sebagai “State 
Investment Arm, optimis dalam memainkan peranan 
utama bersama-sama dengan agensi yang lain. 


“Antara peranannya termasuk membuat penilaian 
awal terhadap kertas cadangan (proposal) pelaburan 
komersil dari dalam dan luar negara yang dibawa untuk 
pembangunan negeri. Ini bagi memastikan aspek komersial 
yang ditawarkan oleh pelabur memberi keuntungan dan 
menjaga kepentingan negeri serta memberikan pulangan 
berterusan dalam jangka masa panjang. 


“Kumpulan Terengganu Inc akan turut serta mengambil 
bahagian dalam pelaburan dan perniagaan tersebut 
sekiranya pelaburan tersebut berpotensi dan berada 


dalam kluster perniagaan yang menjadi fokus utama pihak 

syarikat,” ujarnya. 


Menurut Wan Ahmad Rudirman, untuk tahun 2020, 
Terengganu Inc mempunyai misi dan matlamat untuk 
memperkasakan perniagaan dan pelaburan strategik negeri 
ke arah ‘sustainable economic’ 


“Bagi memastikan misi dapat dicapai, beberapa inisiatif 
telah digerakkan, antaranya ‘asset monetization’ dan 
‘corporate exercise, peningkatan pendapatan syarikat, 
pengurusan syarikat yang lebih efisien, pengurusan cukai 
serta mewujudkan sinergi dan kolaborasi pelaburan yang 
memberi pulangan maksima kepada kerajaan negeri. 


“Ini juga termasuk mengamalkan tadbir urus korporatyang 
baik, pengurusan prestasi kumpulan dan memperkukuh 
pengurusan risiko perniagaan dengan matlamat mencapai 
pendapatan sebanyak RM1.5 bilion pada tahun 2020,” kata 
beliau lagi. 


Justeru itu katanya, Terengganu Inc akan memberi 
tumpuan kepada lima sektor utama perniagaan teras 
(core business) untuk memastikan matlamat ini mencapai 
sasaran. 


“Sektor-sektor ini meliputi Perladangan (Plantation), 
Tenaga dan Sumber Asli (Energy and Natural Resources), 
Infra, Pembinaan dan Kejuruteraan (Infra, Construction 
and Engineering), Minyak dan Gas (Oil and Gas) serta 
Penjagaan kesihatan (Healthcare). 


“Tumpuan kepada lima sektor ini akan mewujudkan 
sinergi perniagaan di kalangan anak-anak syarikat 
kumpulan serta menjadikan Terengganu Inc lebih berdaya 
saing. Usaha-usaha yang mampan dirancang bagi tujuan 
penambahbaikan perniagaan (business enhancement) 
dengan pelaksanaan pelaburan yang memberi fokus kepada 
core business,” ujarnya. 

Oleh: Suriati Ali | Foto: Syaiful Mustafa 


kerajaan negeri Manis FM, pastinya anda 

akan mendengar “tagline Manis, Manis, Manis 
yang sering dilontarkan penceramah terkenal, Ustaz 
Syed Mohd Norhisyam Tuan Padang. 


Je anda pendengar setia radio milik 


Tagline itu sangat sinonim dengan Syed Mohd Norhisyam 
yang terlibat dalam rancangan Santai Bersama Ustaz Syed, 
ke udara selama 10 minit mulai jam 7.30 pagi, setiap Ahad 
hingga Khamis. 


Figura yang berasal dari Kampung Paloh, Kuala 
Terengganu itu turut dikenali ramai apabila sering muncul 
dalam pelbagai rancangan televisyen, radio dan laman 
sosial terkenal. 


Antaranya termasuk Tanyalah Ustaz, Halaqah, Semanis 
Kurma di TV9; Al-Hidayah, Al-Kulliyyah, Motivasi Pagi, Diet 
Rasulullah, Nasi Lemak Kopi O dalam siaran TV3 dan turut 
muncul dalam TV Al-Hijrah di slot Madrasah Aqidah, Cinta 
Ilmu dan Dakwah Live. 


Pada masa sama beliau turut bersiaran dalam radio IKIM 
melalui slot Motivasi Pagi dan Bicara Ad Din. 


Syed Mohd Norhisyam berkata, beliau mula berjinak-jinak 
dengan rancangan televisyen pada tahun 2008 di mana 
ketika itu beliau sedang mengikuti Kursus Khatib dan 
Pendakwah di Muslim World League, Robitoh Aalam Islami, 













Mekah. 


Katanya, dia 
dijemput menjadi 
pembimbing dalam 
slot Jemputan Umrah 
terbitan Astro Oasis. 


“Hasil hubungan baik dengan 
penerbit dan krew, peluang untuk muncul 
dalam televisyen yang sama berterusan di 
mana saya turut muncul dalam slot khas pada 
Ramadan dan musim haji. 


“Bermula dari situ, saya terus dijemput beberapa penerbit 
untuk menjayakan rancangan di televisyen dan radio 
masing-masing,” katanya. 


Bermulanya Rejaya 


esungguhnya doa dan pesanan ibunya, Allahyarhamah 
5 Tuan Atikah Tuan Chik yang mahukan anak bongsunya 

menjadi pelapis imam dan pendakwah seperti 
mana arwah suaminya, Tuan Padang Tuan Sulong kini 
dimakbulkan. 


Kata-kata itu juga menjadi pembakar semangat kepada 
Syed Mohd Norhisyam untuk mencapai kejayaan, selain 
mahu memenuhi impian ibu tercinta. 


Beliau membesar bersama ibu sebaik kematian ayah pada 
usia lima bulan serta nekad menanam azam dan cita-cita 
mahu menjadi pendakwah sejak menuntut di Sekolah 
Menengah Sheikh Abdul Malek, Kuala Terengganu. 


“Mula berjinak-jinak dengan usrah-usrah agama bersama 
senior dalam kumpulan yang kecil, beliau kemudiannya 
mengikuti beberapa program dan ceramah agama ketika 
menyambung pengajian Diploma Syariah di Kolej Ugama 
Sultan Zainal Abidin (KUSZA); katanya. 


Sepanjang berada di KUSZA, pelbagai kerjayaan yang 

diraih, termasuk dilantik menjadi Presiden Dewan 
Tertinggi Pelajar pada tahun 1998 dan mendapat Anugerah 
Pelajar Terbaik (Pingat Emas Al-Muktafi Billah Shah). 


Paling diingati, anugerah itu diperolehi dalam konvokesyen 
pada tahun 2000, ketika Tuan Guru Dato' Seri Abdul 
Hadi Awang baru sahaja menjadi Menteri Besar Negeri 
Terengganu. 


Untuk mendalami ilmu agama secara lebih mendalam, 
Syed Mohd Norhisyam turut menyambung pengajian di 
Universiti Sains Dan Teknologi Yaman (Ijazah Pengajian 
Islam) pada tahun 2000 hingga 2002. 


Keluarga 


asil perkongsian hidup dengan isteri tercinta, 
Sharifah Fatimah Syed Omar sejak 2005, beliau 


dikurniakan empat cahaya mata. 


Anak sulung diberi nama, Syarifah Khaulah, 14, diikuti 
Sayyid Basyir, 13, Sayyid Maher, 7 dan anak bongsunya, 
Syarifah Nurinnuha, 4. 







Oleh: Mastura Jamal Din | Foto: Syaiful Mustafa 


antai Teluk Mak Nik atau 
jolokannya D'Monica Bay yang 
terletak di pintu masuk negeri 


Terengganu Darul Iman, cukup 
menarik hati, mengapa? 


Lantaran deruan ombaknya yang 
beralun perlahan dengan iringan 
gemersik daun pohon ru berbisik 
riang menghibur diri sambil berehat 
di bangku dan buaian kayu yang 
dihasilkan anak tempatan untuk 
pengunjung melepaskan lelah 
seketika. 


Terletak kira-kira 150 km dari 
bandaraya Kuala Terengganu, di 
Geliga, Kemaman dan berhampiran 
dengan Institut Tadbiran Awam 
Malaysia INTAN). Dari bandar Chukai, 
perjalanan hanya mengambil masa 
lima hingga 10 minit sahaja untuk ke 
sini. 


Pantai Teluk Mak Nik sentiasa sesak 
dengan kehadiran pengunjung 
terutama pada hujung minggu atau 
musim cuti persekolahan dan menjadi 
sangat popular selepas terpilih sebagai 
salah satu lokasi penganjuran acara 

Sukan Malaysia (SUKMA) 2008. 


Banyak aktiviti yang boleh dinikmati 

apabila berkunjung ke lokasi yang 
menawarkan seribu makna, bermula 
dengan merenung air laut, mengutip 
kulit kerang dan melihat nun jauh 
ke dasar seberang. Dengan berbalam 
kapal dan rumah api, pasti mengamit 
rasa. 


Pelbagai program menarik sering 
diadakan di pantai termasuk acara 
dan majlis oleh agensi kerajaan 
dan swasta seperti hari keluarga, 
pertandingan bola sepak pantai 


dan bola tampar pantai selain 
pertandingan memancing. 
Gelanggang bola sepak dan 


bola tampar yang dibina semasa 
penganjuran SUKMA juga adalah 
bonus kepada orang ramai serta kaki 
futsal juga boleh mempamerkan 
kelincahan di gelanggang futsal yang 
tersedia. 


Kelab motor lasak (motocross) 
juga sering melakukan latihan dan 
persembahan di pantai ini sekali gus 

menambah  cerianya, 
orang ramai untuk ke sini. 


Tambah menarik, kawasan Pantai 
Teluk Mak Nik merupakan kawasan 
bilangan pendaratan penyu Agar 
atau penyu Hijau (Green Turtle) yang 
ketiga tertinggi di Malaysia selepas 
Pulau Talang-Talang Besar di Sarawak 
dan Pulau Selingan di Sabah. 


Antara kemudahan awam lain yang 
terdapat di Pantai Teluk Mak Nik ini 
ialah wakaf, kiosk perniagaan, tandas 
awam dan taman permainan kanak- 
kanak. 


Berada di tubir laut yang tidak bertepi, 

pasti ilham itu menyerbu menyapa. 
Jadi, tunggu apa lagi? Jika telah 
melintasi pintu masuk Kemaman dan 
teringin menikmati keropok lekor 
enak hasil air tangan penguasaha 
tempatan, elok sekali singgah di Pantai 
Teluk Mak Nik yang mengilhamkan 
pengunjungnya dengan pelbagai 
rencah rasa dan pemandangan yang 
pasti menjadi igauan. 

YPU Perkenal Bantuan Modal Tanpa 





Riba Terbaru Kepada DUNIA 


YPU akan melihat apa keperluan 
pemohon. Sekiranya mahu membeli 
peralatan menyembelih haiwan atau 
kelengkapan memproses produk asas 
tani, kita akan membantu 
membelinya. 





Oleh: Suriati Ali | Foto: Tengku Syamim / Ima Wahida 


ayasan Pembangunan Usahawan (YPU) 
WY Terengganu memperkenalkan skim bantuan 

pinjaman terbaharu membabitkan peruntukan 
antara RM400,000 hingga RM500,000 sepanjang tahun 
ini. 


Dana Bantuan Industri Asas Tani (DUNIA) itu mula 

diperkenalkan tahun ini bagi membantu golongan 
usahawan memasarkan produk hiliran berasaskan 
haiwan ternakan dan sumber pertanian. 


Ketua Eksekutif Operasi YPU, Zulkifli Yunus berkata, 
kelayakan pinjaman maksimum tanpa riba itu 
diluluskan hingga RM30,000 atau bergantung kepada 
jenis perniagaan yang diceburi. 


“YPU akan melihat apa keperluan pemohon. Sekiranya 
mahu membeli peralatan menyembelih haiwan atau 

kelengkapan memproses produk asas tani, kita akan 
membantu membelinya. 


‘Jika mahukan modal pusingan, kita juga ada 
menyediakan peruntukan dalam jumlah tertentu. 


“Sebaliknya, sekiranya pemohon itu mahu membeli 
haiwan ternakan, mereka perlu berhubung dengan 
Lembaga Pertubuhan Peladang yang memperkenalkan 
Skim Bantuan Modal Tani,’ katanya kepada Warta Darul 
Iman. 


Zulkifli berkata, wujudnya idea memperkenalkan 
DUNIA, selepas melihat usahawan tani gagal 
memasarkan produk masing-masing secara konsisten 
kerana kekurangan modal. 


“Langkah itu sekurang-kurangnya memberi ruang 
kepada usahawan melebarkan ruang perniagaan 
masing-masing sehingga ke luar Terengganu atau di 
pasaraya terkemuka. 


“Mereka perlu dibantu di mana sebelum ini hanya 

bertumpu kepada pasaran di kampung atau orang 
perseorangan sahaja sedangkan produk itu sangat 
berkualiti, tegasnya. 

Oleh: Husaif Mamat | Foto: Mohd Izri / Syaiful mustafa 


ujan tidak menghalang hampir 

100,000 pengunjung hadir untuk 

mendengar ceramah pendakwah 
bebas dari Indonesia, Abdul Somad di 
Dataran Drawbridge, Seberang Takir 
baru-baru ini. 


Kedatangan Ustaz Somad sebagai 
memenuhi aktiviti dakwahnya di seluruh 
negara ini sejak 2 Februari lalu. 


Jelajah itu berakhir di Terengganu 
dan mendapat sambutan luar biasa 
masyarakat setempat yang terdiri 
daripada pelbagai lapisan umur. 


Ceramah selama satu jam 
15 minit itu adalah antara 
pengisian program 
Himpunan Daie 
.سام ان‎ Ummah Nusantara 
KANG αν αρα, Terengganu 

τὸ ΝΗ ni ۱ ο απίοτα 
Eus EL او‎ 
kerajaan negeri. 


Antara yang 
ditekankan 
dalam kuliah 

pendakwah dari 
Riau itu adalah 
soal penguasaan 
umat Islam dalam 
politik dan pentadbiran, 
pendidikan untuk anak-anak 
dan kesatuan umat dalam mendepani 
cabaran semasa. 


Dalam ucapannya, Ustaz Somad memuji 
usaha Kerajaan Terengganu mengadakan 
pelbagai program keagamaan untuk 





mendidik generasi pelapis. 


“Hari ini saya melihat ramai di kalangan 
kita yang hadir adalah golongan belia, 
insya-Allah ini akan memberi khabar 
yang baik untuk negeri Terengganu,” kata 
beliau yang bangga melihat orang ramai 
tidak berganjak walau hujan turun. 


Terdahulu, program dimulakan sejak 

jam 6.30 petang dengan konvoi anak 
muda Terengganu dan dianggarkan 
sekitar 3,000 peserta menyertai 
perarakan tersebut. 


Program kemudiannya disusuli dengan 
kuliah Maghrib oleh penceramah 
terkenal, Ustaz Azhar Idrus. 


Pengerusi Jawatankuasa Pembangunan 
Insan, Dakwah dan Penerangan negeri, 
Mohd Nor Hamzah yang mewakili 
Menteri Besar merasmikan himpunan 
berkenaan selepas solat Isyak. 

emas terus menjadi keutamaan Pegawai Penyelaras 
Dewan Undangan Negeri (DUN) Batu Rakit, Mohd 
Shafizi Ismail. 


[Deras οι untuk golongan muda dan kebajikan warga 


Katanya, permasalahan melibatkan remaja sejak beberapa 
tahun kebelakangan ini seperti pembuangan bayi, 
pergaulan bebas lelaki perempuan dan penagihan dadah 
sangat membimbangkan. 


Ujar Shafizi, anak muda sama ada lelaki atau perempuan 
di DUN beliau juga tidak terlepas daripada dibelenggu 
masalah tersebut. 


“Kita perlu akui bahawa ‘virus’ ini wujud dalam masyarakat 
kita walau di mana sekali pun, dan sekarang bukanlah masa 
untuk kita mencari salah mana-mana pihak sebaliknya 
harus bersatu membendung wabak ini. 


“Sudah tentu asas perkara ini adalah pendidikan, bukan 
hanya di sekolah, tetapi ia meliputi semua tempat termasuk 
rumah kita, dan pendidikan yang berkesan adalah 
pendidikan yang diolah bersama agama, jelasnya. 


Sehubungan dengan itu Shafizi berkata, pihaknya bersama 
Pusat Khidmat DUN telah merancang dan melaksanakan 
beberapa program seperti forum perdana atau kuliah di 
masjid, kem motivasi remaja Islam dan sembang santai. 


“Ia tidak lain hanyalah bertujuan untuk menambah 
pengetahuan masyarakat terutamanya orang muda 
tentang Islam dan supaya mereka menghayati 
gaya hidup Islam serta takut untuk melakukan 
apa-apa tegahan Allah,” ujarnya. 





ΕΝ ὲ 
F xv m و‎ 


Oleh: Husaif Mamat | Foto: Mohd Izri 


Mengulas tentang kebajikan warga emas, beliau 
memberitahu, Malaysia kini sedang dalam proses menjadi 
negara tua apabila tujuh peratus daripada penduduknya 
berusia 65 tahun ke atas menjelang 2030. 


Masalah yangsering dihadapiwargaemasadalah kesihatan 
merosot, kekurangan tempat berlindung, kesukaran hidup 
dan ketidakupayaan dari segi kewangan. 


“Di DUN Batu Rakit kita juga menghadapi masalah sama, 
semestinya kita harus berfikir bagaimana untuk berhadapan 
dengan pelbagai masalah dan cabaran isu ini. 


“Buat masa ini tumpuan yang kita berikan adalah dengan 
memberi bantuan kewangan, kesihatan dan dorongan 
semangat melalui program ziarah yang 
kita adakan setiap minggu. 


“Dalam masa yang sama, 
penyelesaian untuk jangka 
masa yang panjang terus kita 
ikhtiarkan bersama beberapa 
agensi kerajaan negeri dan 
pusat,” tambah beliau. In om 

Oleh: Irsyadi Abu Bakar | Foto: Pok Abbas 


atu cabaran untuk mentadbir penempatan di dalam 
Mx adalah menangani perbezaan antara satu- 

satu kawasan. Kampung yang berada dalam kawasan 
bandar, flat, taman perumahan dan kampung tradisional 
masing-masing memerlukan pendekatan yang berbeza. 


Jadi, bagi mewujudkan kesinambungan antara kampung, 
Dewan Undangan Negeri (DUN) Ladang yang diketuai Ahli 
Dewan Undangan Negeri (ADUN), Dato Tengku Hassan 
Tengku Omar mewujudkan Program Ladang Sejahtera 
yang mula dilaksanakan pada suku terakhir tahun 2019. 


Menurut pengarah program, Ahmad Kamal Ali, program 

tersebut disediakan bagi menyelaras aktiviti Majlis 
Pengurusan Komuniti Kampung (MPKK) di kampung- 
kampung dalam DUN Ladang. 


“Program ini juga bermatlamat supaya semua penduduk 
dapat mengukuhkan ukhuwah. Sebenarnya matlamat 
kerajaan banyak, hasrat mereka nak membangunkan bukan 
setakat maju, tetapi turut mendapat berkat dan sejahtera. 


“Yang kedua, kita nak masyarakat mengenali siapa 
pemimpin dalam kampung, kerana program ini 
dikendalikan satu jawatankuasa dalam MPKK dan semua 
lapisan masyarakat terlibat,” jelasnya kepada Warta Darul 
Iman (WDI). 





















Tambahnya, oleh kerana Institut Modal Insan 
Terengganu Sejahtera (i-MITS) yang dibentuk 
kerajaan negeri melengkapi pelbagai peringkat 
seperti beliawanis, wanita dan belia maka 

penyediaan modul program meletakkan 


aktiviti-aktiviti yang merangkumi 
pelbagai peringkat dalam 
masyarakat. 


“Program ini diadakan 
dalam jangka masa 
setahun. Dalam 
tempoh itu, kita 
menawarkan 

empat pakej 

program 

dengan aktiviti dan aturcara yang telah ditetapkan. 


“MPKK yang hendak buat boleh memilih pakej-pakej yang 
diinginkan tanpa tertib. Yang pentingnya, semua pakej itu 
perlu diselesaikan dalam masa setahun,” ceritanya. 


Menarik bukan? Antara yang disenaraikan dalam pakej- 
pakej tersebut adalah sukan, aktiviti Kemasyarakatan, 
aktiviti kraf tradisional dan sebagainya. 


“Kemuncaknya kita akan mengumpulkan penduduk 
kampung dalam aktiviti barbeku (bbq) untuk bersama- 
sama meraikan program tersebut. 


“Secara amnya, melalui program berkenaan, kita 
menerapkan banyak elemen dan aktiviti yang mengangkat 
tradisi masyarakat Terengganu sebagai pendedahan kepada 
generasi muda,” ceritanya. 


Namun, Ahmad Kamal menegaskan, Program Ladang 
Sejahtera ini tidak mengganggu program sedia ada yang 
dilaksanakan di kampung-kampung. 


Menurutnya, modul lengkap berserta bajet disediakan 
supaya semua kampung mampu untuk membangun 
masyarakat kampung dengan pengisian bermanfaat, tanpa 
ada yang lebih dan ada yang tertinggal. 


“Buat masa ini, kita belum habis lagi fasa pertama, kita 
tidak mahu seperti sebelum ini yang hanya buat program 
tanpa penambahbaikan. 


“Selepas program, MPKK perlu sediakan laporan dalam 
masa dua minggu selepas program supaya kita boleh 
membuat penilaian dan menambah baik aspek-aspek sedia 
ada,” akhirinya. 

Selesaikan RTB ‘Golongan Terkilan’ Dı Bukit Besi 


Oleh | Foto: Adli Mohamad 


egawai Penyelaras Dewan 
227 Negeri (DUN) Bukit 

Besi, Ghazali Sulaiman komited 
membela nasib penduduk di sini 
terutamanya dalam menyelesaikan 
isu lot Rancangan Tanah Berkelompok 
(RTB) sepanjang 1999 hingga 2004 
yang dinafikan hak bagi memastikan 
kebajikan mereka terbela. 


Katanya, perubahan pentadbiran 
yang berlaku pada tahun 2004 
menyebabkan terdapat segelintir 
penduduk di DUN berkenaan dinafikan 
hak dan mereka inilah golongan 
terkilan yang menjadi tanggungjawab 
kerajaan untuk menuntut keadilan. 


Menurut Ghazali, selepas dilantik 
sebagai pegawai penyelaras sekitar 
Julai 2018, beliau mula memohon 
RTB yang pertama untuk kepentingan 
penduduk memandangkan lebih 80 
peratus komuniti Bukit Besi terlibat 
dengan sektor pertanian. 


“Kita bukan sahaja cuba 
menyelesaikan isu pemilikan 
tanah yang berlarutan itu, malah 

permohonan tanah oleh generasi 
muda yang memerlukan tapak rumah 
untuk mendirikan kediaman turut 
menjadi fokus utama,” ujarnya. 


Katanya, pelbagai usaha telah 
dijalankan bagi menyelesaikan isu 
RTB terbabit di mana sesetengah 
kawasan juga mungkin sudah 
mengalami perubahan dalam pelbagai 
aspek dan memerlukan penelitian 
semula serta memerlukan masa bagi 
menyelesaikan kes itu satu per satu. 


“Kita sentiasa mengadakan 
pertemuan dengan peserta secara 
konsisten dengan memberikan 
taklimat yang melibatkan pihak 


Pentadbir Tanah Daerah (PTD) Dungun 
di setiap cawangan Majlis Pengurusan 
Komuniti Kampung (MPKK) serta 
menyiasat dan meninjau tanah-tanah 
yang boleh dijadikan RTB sama ada 
untuk tujuan pertanian ataupun 
perumahan. 


“Sehingga ke hari ini lebih daripada 
100 RTB telah kita cadangkan 
melibatkan 2,432 peserta yang telah 


kita namakan, dan sebanyak enam 
RTB yang telah kita selesaikan serta 
lebih daripada 10 telah diluluskan 
di peringkat Jawatakuasa Tindakan 
Daerah (JKTD) untuk menerima 
kelulusan di peringkat Ahli Mesyuarat 
Kerajaan Negeri serta banyak lagi akan 
menyusul,” jelasnya. 


Katanya, enam yang telah diluluskan 
di peringkat JKTD berkenaan termasuk 
RTB Pinang Luit bagi kategori tanah 
terkilan, RTB Darat Renang, RTB 
AMBS Sejahtera, RTB Sungai Rambai, 
RTB Bukit Makar, RTB Sungai Tepung 
Prolip serta RTB Talong. 


Penyelesaian masalah tanah katanya, 
turut melibatkan 11 orang peserta 
tanah padi Paya Melong yang masih 
belum memiliki geran tanah. 


Ghazali berkata, sehingga kini 
tiga RTB yang telah benar-benar 
selesai dan pesertanya telah pun 
menerima borang 5A adalah RTB 
Susunatur Perkampungan Tradisi 
Rantau Panjang, RTB AMBS serta RTB 
Perumahan Seren. 

Oleh: Rohayati Ripin | Foto: Solahuddin al-Idrus 


ok Ani merupakan anak jati kelahiran Kampung 

Rusila, Marang yang berminat dan bergiat aktif 

dalam dunia kraftangan anyaman sejak 40 tahun 
yang lalu. 


Nama sebenar beliau ialah Kelsom Abdullah, berumur 
66 tahun, mempunyai tujuh orang anak dan adalah salah 
seorang tenaga pengajar di Perbadanan Kraftangan 
Chendering dari tahun 1974 lagi. 


“Anyaman ini sebenarnya berasal dari Kampung Rusila 
dan boleh dikatakan orang di sini 90 peratus pandai 
menganyam,” ujarnya. 


Menurutnya, daun yang digunakan untuk membuat 
anyaman ialah daun pandan laut dan mengkuang. 


“Satu bidang tikar halus merangkumi beberapa puluh 
jenis motif anyaman kelarai. 


“Antaranya kelarai berhati, cengkih beranak, bunga pecah 
lapan, bunga melor, dan puncuk rebung,” Katanya. 


Cara membuatnya, ambil daun pokok kemudian kerat 
hujung pangkal dan layur atas bara api untuk awet daun 

supaya tahan. 


"Selepas itu, buang duri belakang, kita jangka mengikut 
saiz yang dikehendeki, lurut atau tumbuk, rendam dalam 
air selama dua malam untuk awet daun tersebut dan 
warnakannya. 


"Berkenaan pasaran pula orang tempah baru buat dan atas 
permintaan pelanggan nak corak dan jenis macam mana. 


“Anyaman lebih laris berbanding songket yang mahal 
beribu-ribu,” jelas Mok Ani. 


Justeru itu, beliau berharap agar pihak kerajaan negeri 
memainkan peranan penting dalam dunia anyaman yang 
berasal dari negeri Terengganu agar ia tidak ditelan zaman. 


“Orang atasan kena main peranan kerana orang muda tak 
nampak begini. 


“Bila ada penganjur yang menganjurkan sesuatu program 
barulah anak muda akan mengikutinya,” tambah beliau. 

Terengganu Kids Champ di Stadium Gong 

Orang, ramai menyaksikan gimik pelepasan 
Kanak: penyu sempena Hc REN Tanah Bencah 

mengambil peluang bergambar, bersama. 

KOMUNITI 





Oleh: Husaif Mamat | Foto: Hidayah Azlin 


enyedari penyediaan keperluan rakyat tidak hanya 
bergantung kepada kerajaan, Majlis Pengurusan 


Komuniti Kampung (MPKK) Oh bertindak 
menggerakkan aktiviti gotong-royong bagi menaik taraf 
surau di kampung tersebut. 


Pengerusinya, Mustapha Mat Il berkata, sikap menunggu 
arahan dan bantuan daripada pihak tertentu tidak akan 
membantu masyarakat kampung untuk hidup dengan lebih 
selesa. 


Justeru katanya, pihaknya mengambil langkah awal 
dengan mengajak orang ramai membaik pulih surau itu 
yang telah rosak sejak enam tahun lalu bagi membina 
komuniti harmoni dan sekali gus memberi manfaat kepada 
mereka. 


“Inisiatif ini juga secara tidak langsung mampu 
menyuburkan kembali budaya gotong-royong dalam 
kalangan masyarakat di peringkat kampung di samping 
mengeratkan hubungan sesama Kita. 


“Kita tidak perlu menanti arahan atau bantuan yang penuh 
daripada pihak kerajaan untuk melaksanakan sesuatu 
kehendak rakyat. 


“Jika kita hanya menunggu bantuan dan arahan, maka kita 
tidak akan ke mana kerana pihak kerajaan juga mempunyai 
banyak tugasan yang lebih utama,” jelasnya. 


Selain itu, pihak MPKK Kampung Oh turut menggerakkan 
usaha membina bangsal di tanah perkuburan kampung 
tersebut. 


Ujar Mustapha, walaupun ia kelihatan kecil di mata pihak- 
pihak lain, tetapi bagi penduduk Kampung Oh, pembinaan 

bangsal itu sangat membantu mereka dalam menguruskan 
jenazah orang ramai. 


"Ini sememangnya tugas kita sebagai masyarakat setempat 
dan MPKK yang telah diberikan amanah oleh kerajaan. 


"Sudah pasti ia akan memberi keselesaan segera kepada 
penduduk di Kampung Oh menyempurnakan urusan 
kematian dengan lebih teratur,” katanya. 


Tambah beliau, projek menaik taraf surau dan membina 
bangsal di tanah perkuburan berkenaan menelan belanja 
sebanyak RM20,000. 


“Kerajaan telah membantu dari segi kewangan, 
pelaksanaannya pula kita buat secara gotong-royong supaya 
setiap masyarakat dapat menyumbang dan yang penting 
kita tidak menunggu kerajaan yang buat. 


“Mereka sudah bagi dana dan kita sendiri yang mesti 
jayakan sebagai komuniti kampung,” jelasnya. 





Oleh: Mastura Jamal Din | Foto: Solahuddin al-Idrus 

I.Campurkan semua bahan di atas dan pukul sebati. 
2.Kemudian panaskan kuali leper (pan) dan bakar 
seperti membuat kuih ketayap atau dadar dengan 
nipis. 

3.Apabila masak, hendaklah dilapis sebanyak tiga 
keping dan gulung dengan kemas. 

4.Setelah siap digulung, potong nipis secara serong 
dan kemudian bolehlah dihidang untuk minum 
petang. 

Kira-kira 33 tahun lalu, Tasik Kenyir merakam detik penting dalam sejarah apabila mula 
beroperasi sebagai tasik buatan manusia terbesar di Asia Tenggara setelah siap 


sepenuhnya pada tahun 1985 malah melenyapkan beberapa kisah dan sejarah kehidupan 


yang pernah tinggal di dasarnya. 


Oleh: Mastura Jamal Din | Foto: Tengku Syamim 


Mungkin ramai tidak menyedarinya bahawa di dasar tasik itu 
menempatkan sembilan kampung dikenali sebagai Kampung 
Melur, Kelitok, Berching, Petang, Mentong, Melaka, Kuala 
Terenggan, Kerbak dan Belimbing yang pernah menjadi 
sebahagian daripada kawasan penempatan penduduk terawal 
di Hulu Terengganu. 


Namun kini cerita masyarakat yang dahulu berkampung jauh 
di hulu Sungai Terengganu itu bukan sesuatu yang diketahui 
umum. Kebanyakan kisah-kisah lisan yang turun dari generasi 
ke generasi itu semakin dilupakan. 


Said Penghulu Abbas, 72, bekas penduduk yang pernah 
mendiami perkampungan Kelitok di dasar Tasik Kenyir 
sebelum ditenggelamiair pada1984 berkata dia dan keluarganya 
berpindah dari Kampung Kelitok sewaktu berusia 13 tahun dan 
menetap sepenuhnya di Kampung Kuala Dura sejak 1959. 


Katanya, sebelum ditenggelami air, dasar Tasik Kenyir yang 
suatu ketika dahulu subur dan permai yang mana kampung 
ini dihubungkan dengan sungai dan perahu atau rakit sebagai 
pengangkutan utama. 


“Penduduk tak ramai, cuma dalam 20 hingga 30 keluarga 
sahaja yang menetap dalam kampung dan kami bagaikan satu 
keluarga besar yang hidup bersama-sama. 


“Kehidupan Kampung Kelitok jauh berbeza dengan kehidupan 
sekarang, macam berada di dalam dunia yang tersendiri 
disebabkan kedudukan kampung yang terpisah jauh dengan 
penempatan lain menyebabkan kami pada masa itu bergantung 
sepenuhnya pada sumber alam. 


Malah, untuk ke bandar Kuala Berang atau Kuala Terengganu 
ketika itu, penduduknya terpaksa menaiki perahu atau 
mendayung rakit yang mengambil masa dua hari perjalanan, 
sebelum terpaksa berjalan kaki hampir setengah hari untuk 
sampai ke pekan. 


“Perjalanan menggunakan rakit buluh atau perahu sangat 
mencabar kerana penduduk terpaksa mengharungi sungai yang 
berarus deras dan berbatu. Ada kala kami terpaksa berhenti 
untuk memikul perahu meniti batuan sehingga melepasi jeram 
sebelum mengayuhnya kembali ke pekan. 


“Ketika itu, kita tak ada kenderaan lain selain berjalan kaki dan 
menggunakan perahu atau rakit buluh menyusuri sungai untuk 
ke kampung lain manakala perjalanan dari sebuah kampung ke 
kampung sebelah memakan masa paling singkat dua jam dan 
paling lama sehari suntuk. Bayangkan kami bertarung nyawa 
menaiki rakit buluh meredah arus deras untuk ke pekan untuk 
dapatkan bahan bekalan makanan seperti minyak, garam dan 
pakaian, ujarnya yang kini mempunyai lapan orang anak hasil 
perkongsian hidup bersama Minah Othman, 70. 


Tambahnya, penduduk kampung bertani dan 
bersawah untuk mendapatkan sumber makanan 
bagi meneruskan kesinambungan hidup di hutan 
belantara yang terpencil selama berpuluh-puluh 
tahun. 


“Beras kami tak beli...kami tanam padi sendiri, 
ada ternakan sendiri seperti ayam atau berburu di 
hutan kalau teringin nak makan daging atau menjala 
ikan di sungai. Ini termasuklah tanaman sayuran .... 
semuanya hasil tanaman sendiri. Hidup memang 
terasing, tetapi kami begitu rapat Kerana kelompok 
kecil itu. 


“Kehidupan di tengah belantara yang dilalui oleh 
kami mula mendapat perhatian kerajaan sekitar 1950- 
an dan menyarankan penduduk supaya berpindah. 
Perpindahan pertama bermula pada 1950 secara 
berperingkat kerana ada yang tidak mahu berpindah 
sebab sayangkan tanah kebun dan sawah yang luas,” 
ujarnya. 


Menurut Said lagi, beliau juga sempat bersekolah 
di sekolah yang beratapkan daun dan berdinding 
kayu di kawasan perkampungan itu kerana ayahnya, 
Penghulu Abbas sangat mementingkan pendidikan 
walaupun terpinggir dari Kehidupan Bandar. 


“Sekolah Rendah Pasir Tekor merupakan sekolah 
pertama saya dan disitulah saya belajar mengenal 
huruf...walaupun muridnya tidak ramai tapi kami 
seronok bersama-sama. Cikgu-cikgu yang pernah 
mengajar pun masih ada lagi hingga sekarang seperti 
Cikgu Ghani yang kini tinggal di Kampung Bidur 
“ujarnya lagi. 


Tambah beliau, tempoh perpindahan penduduk 
dari ‘dasar’ Tasik Kenyir itu dilakukan kira-kira 20 
tahun sebelum pembinaan empangan.Stesen-Hidro 
Elektrik Sultan Mahmud di Kampung Jenagor, Kuala 
Berang. 


Pada masa sekarang, bekas kampung yang bertukar 
menjadi tasik itu masih boleh dilihat berpandukan 
beberapa batang sungai yang masih mengekalkan 
nama asalnya. 


Di tengah-tengah tadahan air seluas 370 kilometer 
persegi itu pula tersusun 340 buah pulau yang 
dahulunya adalah puncak-puncak gunung dan bukit 
tertinggi di situ. 


Untuk rekod, empangan Kenyir yang dibina pada 
1978 dan mula beroperasi pada 1985 itu adalah 
empangan hidro-elektrik terbesar di Asia Tenggara. 
Ketika pembinaannya lebih 30 tahun lalu, stesen 
hidro-elektrik itu menjadi simbol kejuruteraan 
terhebat yang pernah dibangunkan di negara ini. 

منتري بسر » TIE‏ سري 395 II‏ ممسوري ختار بر برد کات فروجيك δ‏ 


منلن کوس سباپق ریثکیت ملیسیا 44 بیلیاون ایت دحغك مبوك 
ο‏ 20,000 فلواغ فکرجأان بارو اوتوقسرعیت د نکري ایت. 
"این سچارا yK Vs pa das‏ تارف ایکونومي رعیت»› 
فر کمبڅن ابندوستری دان esa‏ | ك افق یغ لبه ای د ماس 
هادقن سرتا مپمارقکن سیکتور فلنچوغن ترغکانو»" کاتان. 

بلیاو برکات دمکین قد جلیس مننداتاغیٰ ميمورندوم فرسفهمن Ιω!‏ 
ترغکانو اینکورٹوریتد Ges c (Terengganu Inc)‏ رایل Ltd‏ سندیریان 
ii O (ΜΙ) ---‏ کونستروکشن Sdn (ECRL)‏ 
(CCCECRL) 4,‏ . 

مغولس لنجوت بلیاو معلومکن» فمباغونن دکاوسن E6۸1‏ تیدق ھا 
ترتومقو ماس تيمقوه فمبينأن فروجيك سهاج. 

iur‏ اي اکن تروس uso aio‏ ملالوءي قرانن لباك ορ φρένο)‏ فلابورن 
di^ (MIDA) bl‏ مرغكومي اسقيك-اسقيك فمباغونن قوست 
ايندوستري دان ل وکيستيق» حلسن. 

منتارا ایت» کتوا فکاواي ایکسیکوتیف ML‏ سري درویس 
عبدالرازق یغ حاضر سام برکات» کولابوراسي ستاتیػیق ایت سوده lal‏ 
قد مومینتوم ترباءیق. 

ον‏ تروس مماچو قمباغونن اینفراستروکتور دان فغغکوتن د 
نکري-نکري فنتاي yadi‏ خصوصن ترغکانو. 

'کرجاسام این مبریکن قندکتن هولیستیق کقد فروجیك E٥۸1‏ کران تیدق 
ترحد كفد فاسا فمبينأن سهاج تتافي حوك منروك دان مغنل ded‏ 


فمباغونن ایکونومي لاین د ترغکانو»" تبه بلیاو. 

Saranan Agama, Pencegahan Terbaik 





Oleh: Irsyadi Abu Bakar 


abak COVID-19 yang bermula 
di Wuhan, China sejak 
Disember lalu dilaporkan 


telah menjangkiti lebih 40,000 dengan 
melibatkan jumlah kematian lebih 
1000 kes di seluruh dunia sehingga 
pertengahan Februari 2020. 


Penyakit berjangkit itu diisytiharkan 
sebagai pandemik dan telah 
menyerang lebih 20 buah negara serta 
menimbulkan panik jutaan penduduk 
dunia. 


Hampir semua negara telah menutup 
pintu daripada menerima rakyat 
China. Bekalan topeng penutup muka 
pula semakin terhad diperoleh dan 
terdapat pasaraya yang kehabisan 
bekalan kerana berlaku pembelian 
panik penduduk setempat. 


Seorang Muslim dipandu dengan 
agamanya. Dalam berhadapan 
penyakit-penyakit berjangkit, Islam 
mengajar kita supaya melakukan 
langkah pencegahan bagi mengelakkan 
wabak tersebut merebak. 


Dalam sebuah hadis yang 
diriwayatkan oleh Saad ibn Abi Waqqas 
RA, beliau berkata bahawa Rasulullah 
SAW bersabda yang bermaksud: 


"Apabila kamu mendengar bahawa 
taun menimpa sesuatu tempat maka 
janganlah kamu masuk ke dalam 
kawasan tersebut. Dan apabila kamu 
berada di dalam kawasan yang terdapat 
padanya taun, janganlah kamu keluar 
daripadanya.” (al-Bukhari:5728) 


Hadis berkenaan menunjukkan 
langkah pencegahan yang disyorkan 
Rasulullah SAW. Dan, realitinya 
tindakan ini juga yang dilaksanakan 
oleh seluruh dunia dalam mengawal 
penularan sesuatu wabak yang 
berlaku. 


Kaedah pengasingan atau kuarantin 
sebenarnya dilakukan untuk 
mengelakkan kemudaratan yang 
lebih besar berlaku sebagaimana yang 
disebut dalam satu kaedah figh yang 

terkenal iaitu, apabila bertembungnya 
dua  kerosakan, maka dipelihara 
(ditolak) mudarat yang paling besar 
dengan melakukan mudarat yang 
lebih ringan. (Rujuk Al-Asybah wal- 
Nazhair, Ibn Nujaim, m/s: 76). 


Para ulama menyandarkan kaedah 
ini kepada firman Allah SWT yang 
bermaksud, 

“Adapun perahu itu merupakan 
milik orang-orang miskin yang 
bekerja di laut. Maka aku bertujuan 
merosakkannya kerana terdapat 
seorang raja yang ingin merampas 
kesemua perahu?” (Surah Al-Kahf (79)) 


Kisah perbualan Nabi Musa AS dan 
Nabi Khidir AS yang disebutkan surah 
Al-Kahf itu dijadikan kaedah kepada 
seseorang mufti atau fagih dalam 
mengeluarkan hukum terhadap isu- 
isu yang melibatkan masyarakat 
Muslim. 


Jelaslah, tindakan kuarantin 
merupakan kaedah terbaik dalam 
mencegah penularan sesuatu wabak. 


Menurut penjelasan dari Pejabat 
Mufti Wilayah Persekutuan dalam 
Irsyad Usul al-Figh Siri ke- 
45, dijelaskan bahawa 
para pemerintah 
atau badan- 
badan 


berautoriti hendaklah bertindak dalam 
menangani isu-isu penularan wabak 
dengan melihat kepada maslahat- 
maslahat kepada masyarakat 
setempat serta mengambil kira faktor 
suasana setempat dan juga keadaan 
masyarakat. 


Dan, ia turut menjadi pendirian 
kerajaan negeri yang melihat maslahat 
umum apabila mengutamakan 
kesihatan daripada hasil pelancongan 
dari negara yang dilanda wabak 
sebagaimana kata Menteri Besar, Dato' 
Seri Dr. Ahmad Samsuri Mokhtar: 

“Berkenaan pelancongan, apabila 
wabak Koronavirus telah diisytiharkan 
sebagai 'global awareness, semua 
negara akan terjejas. 


“Pada tahap ini, saya rasa yang paling 
penting adalah bukan meraikan 
pelancongan dan ekonomi, tetapi 
meraikan masalah kesihatan yang ada, 
itu yang perlu ditangani dahulu.” 

Melintang 


2. Difahamkan Pura Tanjung Sabtu mempunyai 
rumah dan istana yang telah berusia hampir 100 
dan200 . |. 

4. Lokasinya hanya 10 kilometer dari pusat bandar 


iaitu kira-kira 20 minit perjalanan jika memandu 
kereta. Masjid ini ialah 


5, Terkenal di 'Pengkalan Setar' dan digemari oleh 
pelancong luar. Makanan ringan ini dipanggil 


8. Makanan tradisional terengganu ini dicucuk pada 
belahan buluh lurus dan dipanggang seperti satay. 





9. Lokasinya tidak jauh dari Kuala Terengganu 
menyebabkan ia menjadi tarikan dan pantai pilihan 
ramai, ia adalah 


10. Mempunyai ketinggian 200 meter dari aras laut, 
selalu menjadi tumpuan nue dan pendaki, 
tempat ini bernama 

13, melonjak ke tempat pertama 
dunia bagi acara berbasikal 'keirin'. 

14. Pasukan Hoki Terengganu (THT) muncul juara 


dalam saingan Piala 2019. 





KENALI TERENGGANU 





SYARAT DAN TERMA PENYERTAAN 


1. Peserta hendaklah mengisi semua 
jawapan. 
2. Penyertaan dibuka kepada semua 


N 


rakyat Terengganu. 

3. Jawapan boleh dihantar ke 
Pejabat Urus Setia Penerangan 
Darul Iman (UPDI) atau emelkan 
gambar jawapan ke 
silangkataupdi@gmail.com beserta 
nama, nombor telefon dan alamat. 
4. Jawapan paling awal dihantar 
akan didahulukan. 

5.Tarikh tutup penyertaan adalah 
pada 15 Mac 2020. 

6: Penyertaan yang tidak memenuhi 
syarat tidak akan dipertimbangkan. 





Menegak 


11. 


12: 


Pura Tanjung Sabtu telah dibina oleh Allahyarham 


YM YM Tengku Su pada awal 90-an. 
merupakan portal berita rasmi 
Kerajaan Terengganu. 


adalah masjid kayu cengal yang 
terletak di Kampung Seberang Jerteh. 


Pura merupakan sebuah 
kompleks yang menempatkan beberapa buah 
rumah dan istana tradisional Melayu Terengganu. 


Menjadi salah satu identiti istimewa Terengganu 
yang tak dapat dipisahkan. Mempunyai pelbagai 
corak dan warna yang menarik 


Permainan ini biasannya dimainkan selepas 
musim menuai padi atau musim buah-buahan. 


Kerajaan Terengganu menghapuskan cukai 
untuk seluruh rakyat negeri itu bermula 1 
Januari 2019 


Hadiah menarik menanti pemenang bertuah! 
Jangan lepaskan peluang keemasan ini. 

Oleh: Suhaimi Taib | Foto: Tengku Syamim 


dea Kementerian Pendidikan Malaysia (KPM) mewujudkan 
[sica Bersepadu Dini (KBD) adalah berasal dari 
Kurikulum Agama Negeri Terengganu. 

Pengerusi Jawatankuasa Pelaksanaan Syariah, Pendidikan 
dan Pengajian Tinggi negeri, Ustaz Satiful Bahari Mamat 
berkata, KBD adalah penggabungan Kurikulum Dini/Azhari 
yang telah diselaraskan dengan Kurikulum Kebangsaan 
sedia ada dalam arus perdana. 


Katanya, mata pelajaran KBD yang turut dijadikan kurikulum 
Sekolah Menengah Islam Darul Iman (SMIDI), menggunakan 
bahasa Arab sebagai bahasa pengantar. 


Ketika dihubungi Ahli Dewan Undangan Negeri (ADUN) 
Paka itu berkata, KBD mempunyai matlamat untuk 
menyediakan murid-murid yang seimbang dan cemerlang 
berasaskan ‘aqli dan naqli (akal dan nas al-Quran dan Hadis) 
bagi menyediakan bakal ulama dan agamawan ‘muthaqqaf 
(yang terdidik). 


Menurut beliau, mata pelajaran Dini termasuk Usuluddin, 
Al-Syariah, Al-Adab Wal Balaghah, Manahijul Ulum Al- 
Islamiyyah dan Lughah Al ο ο. Al-Mua'sirah (Bahasa 
Arab Terkini). 

Katanya, Usuluddin merangkumi bidang Ilmu Tauhid, Tafsir 
Al-Ouran, Hadis, Al-Sirah wa Tarikhul Islam (Sejarah Islam) 
dan Al-Akhlak Wa Tasawwuf. 


Sementara mata pelajaran Syariah pula merangkumi bidang 
Al-Quran wa Hifz, Fiqhul Ibadah, Fiqhul Munakahat, Fiqhul 
Muamalat dan Fiqhul Jinayat. 


Adab wal Balaghah pula termasuk bidang al-Adab (Sastera 
Arab) wan Nusus dan Ilmu Balaghah. 


Dalam pada itu Manahijul Ulumul Islamiyah pula 
merangkumi bidang Ilmu Mantig dan Usul Figh manakala 
ilmu Bahasa Arab Terkini pula termasuk bidang al-Istima' wal 
Kalam (mendengar dan bercakap), al-Oiraah (membaca), al- 
Kitabah (menulis), Mutalaah wat Ta'bir dan al-Nahu was Sarf. 


Ustaz Satiful berkata, KBD mempunyai senarai mata 
pelajaran untuk Tingkatan 1 hingga 3 (menengah rendah) 
termasuk mata pelajaran teras dan dini masing-masing masa 
pembelajarannya sebanyak 30 jam seminggu. 


Sementara untuk Tingkatan 4 hingga 5 mempunyai tiga 
pakej aliran pelajaran termasuk Dini Sains, Dini Agama dan 
Dini Sastera masing-masing memerlukan masa antara 29 
hingga 31 jam seminggu. 

Oleh: Noraini Jusoh | Foto: Lembaga Muzium Negeri 


ungun adalah satu-satunya daerah di Terengganu 
yang mempunyai perkhidmatan kereta api suatu 
ketika dahulu. 
Ia bermula pada tahun 1930 apabila lombong bijih besi 
dibuka di Bukit Besi dan berakhir pada tahun 1970. 











Laluan kereta api Bukit Besi membawa hasil bijih dari 
Bukit Besi ke stesen Che Lijah (tempat pemungahan) dan 
dari sini dibawa pula mengunakan tongkang melalui laluan 
sungai ke Kuala Dungun. 


Bermula tahun 1936, sebuah terowong telah dibina di Bukit 
Tebuk. Perjalanan melalui Bukit Tebuk dapat menjimatkan 
masa dan tempat memunggah bijih dari Che Lijah telah 
dipindahkan ke Nibong untuk menghantar bijih terus ke 
Dungun. 


Perkhidmatan kereta api tersebut menjadi sistem 
pengangkutan utama pada ketika itu untuk mengangkut 
muatan bijih besi ke pelabuhan selain memudahkan para 
penduduk di daerah berkenaan berulang-alik ke tempat 
kerja di Bukit Besi. 


Sumber: Lembaga Muzium Negeri Terengganu 

Oleh; Mastura Jamal Din 


jenis kraf warisan Terengganu iaitu seni 

ukiran kayu, perusahaan batik terap, seni 
menempa tembaga dan seni menempa besi 
dengan meneliti sejarah asal usul seni tersebut, 
perkembangannya, bahan-bahan yang digunakan 
serta proses pembuatannya di samping kegunaan 
produk yang dihasilkan. 


Be ini memberi perhatian kepada empat 


Pada masa sama, Terengganu juga dikenali dengan 
pelbagai tradisinya, terutama dalam pembuatan 
barangan kraf. Selama beratus-ratus tahun, negeri 
ini memang terkenal dengan kraf warisan. Kraf 
ini adalah sebahagian daripada kraf warisan 
Terengganu yang memang tersohor. 


Walaupun barangan kraf ini boleh juga didapati 
di negeri-negeri lain, kraf Terengganu mempunyai 
identitinya yang tersendiri. Ia diminati bukan 
sahaja oleh rakyat tempatan tetapi oleh pelancong- 
pelancong dari dalam dan luar negara. Para tukang 


CATATAN: 







Awam Terengganu 





CARS 


Penulis 
Penerbit 


Harga 
Muka Surat : 164 


D‏ رر 


: Seni Kraft Pilihan Terengganu 
: Noraini A. Shariff 


: 2789834428617 
: RM 195.00 


{Z00 


yang menghasilkan barangan ini telah mewarisi 
seni pembuatannya daripada beberapa generasi 
tukang-tukang mahir. Kini, produk hasil buatan 
mereka diberi sentuhan baru mengikut cita rasa 
semasa tetapi masih tetap memelihara kecantikan 
seni yang asal. 


Buku ini ialah satu usaha Yayasan DiRaja Sultan 
Mizan (YDSM) untuk  mendokumentasikan 
beberapa seni kraf Terengganu dengan tujuan 
mempromosikan kraf-kraf ini di kalangan 
masyarakat tempatan serta peminat-peminat setia 
mereka. Ia juga diharapkan supaya kraf ini dan 
hasil seninya akan terus dihargai bukan sahaja oleh 
angkatan lama tetapi juga oleh generasi anak-anak 
muda kini dan akan datang. 


Bab akhir buku ini memberi perhatian khusus 

kepada peranan Yayasan DiRaja Sultan Mizan 
(YDSM) dalam menyemarakkan perkembangan 
kraf warisan ini. 


Buku ini boleh didapati di Perbadanan Perpustakaan 


: Yayasan DiRaja Sultan Mizan (YDSM) 


Nb E 1 E = NG 


> ۸۷ E 
x ^E EN EN y 


- 3 با کیا۔ےہ‎ 
3 ix 5 4 
- 4 ۸ M a 
A a "d 
νά y 2 3 
3 A= 
0 i 
p - τ x "A 
e 7128۵ | LUN ` 
amA πα . M 1 À 
Ἂν " | 0 ۳ 7 
^ a A | Ms مرا‎ s. 
A ui Å ج‎ 
3 : 7 E ہاب ےم‎ 
جب‎ E 








Oleh: Husaif Mamat | Foto: Syaiful Mustafa 


erengganu kembali tersenarai sebagai laluan dalam 

perlumbaan basikal berprestij dunia, Le Tour de 

Langkawi (LTdL) 2020 selepas negeri itu digugurkan 
dalam siri jelajah 2019. 


Menteri Besar, Dato Seri Dr Ahmad Samsuri Mokhtar 
berkata, kehadiran satu pasukan dunia, lima pasukan 
pro, 14 pasukan benua dan satu pasukan kebangsaan ke 
Terengganu adalah sesuatu yang begitu mengujakan. 


Apatah lagi katanya, negeri itu cukup sinonim dengan 
acara sukan berbasikal dan ia terbukti apabila anak-anak 
Terengganu seperti Anuar Manan dan Harrif Saleh sering 
mencipta nama di kejohanan dunia. 


“Mengikut jadual asal, LTdL 2020 melibatkan dua peringkat 
perlumbaan di Terengganu iaitu dari Kuala Berang ke 
Jerteh, dan Jerteh ke Grik, tetapi ia diubah kepada laluan 
Kuala Terengganu ke Kerteh untuk disesuaikan dengan 
negeri lain. 


“Walaupun laluan berkurang, kita sangat bersyukur 
kerana kejohanan ini telah mengangkat nama Terengganu 
ke persada dunia sekali gus memberi pulangan lumayan 
buat negeri dan rakyat,” jelasnya. 


Mengulas lanjut Ahmad Samsuri berkata, penganjuran 

tersebut pastinya berjaya membantu mempromosikan 
Terengganu sebagai salah satu destinasi pelancongan 
sukan di Malaysia. 


“Saya difahamkan lebih 50 media termasuk daripada 
luar negara hadir pada perlumbaan ini dan mereka boleh 
mempromosikan lagi Terengganu sebagai destinasi 
pelancongan sukan di seluruh dunia. 


“Liputan secara langsung di media antarabangsa seperti 
ESPN memberi peluang kepada orang luar untuk melihat 
geografi, suasana dan keindahan di Terengganu,” ujarnya. 


Katanya lagi, kerajaan negeri juga telah dimaklumkan 
tentang kesudian pihak penganjur kejohanan untuk 
meneruskan LTdL di negeri Pantai Timur itu bagi tahun 
2021. 


“Perbincangan awal saya dengan pihak LTdL, Terengganu 
telah dicadangkan untuk dimasukkan sebagai salah satu 
destinasi atau laluan buat pelumba-pelumba. 


“Ia termasuk perancangan kita supaya di 
Terengganu penganjur turut mengadakan 
side event untuk masyarakat 
setempat yang sekali gus mampu 
mempromosikan negeri ini 

dengan lebih meriah,” | 
tambahnya. P 

ukan baru sehari D' Panella Beauty & Health Set telah 
Biss: masyarakat. Bermula dengan produk yang 

diilhamkan untuk membantu para pelajar merawat 
masalah kulit seperti kegatalan, kudis dan panau, ia kini 
diktiraf di peringkat antarabangsa. 


Baru-baru ini, produk inovasi lima pelajar Sekolah 
Menengah Imtiaz Yayasan Terengganu (SMIYT) Kuala 
Terengganu itu berjaya memenangi pingat perak dalam 
“National Research Council of Thailand” di Bangkok. 


Menurut guru pembimbing pasukan itu, Rozila Sulong, 
50, produk tersebut dicipta sejak tahun 2016 oleh pasukan 
pelajar di bawah seliaannya iaitu pasukan Hasubeim dan 
telah menerima pelbagai anugerah sebelum ini. 


“Kami bermula dengan Alla Bar: sabun yang diasaskan 
oleh campuran tumbuhan daun pegaga dan pandan serta 
Cassia Bar: sabun yang memiliki ramuan tambahan iaitu 
tumbuhan herba daun gelenggang. 


“Kini, set ini mempunyai tiga komponen iaitu Alla Bar, 
Mistella Lotion dan Finella Balm,” katanya. 


Beliau menyatakan, pada peringkat awal produk ini 
memenangi pertandingan Schoolwide Enrichment Model 
(SEM) peringkat sekolah pada tahun 2017. 


Seterusnya, pasukan ini berjaya memperoleh pingat emas 

padapertandingan The International Engineering Invention 
and Inovation Exhibition 2018 (i-Envex) di Universiti 
Malaysia Perlis (UniMap) pada tahun 2018. 


Kejayaan tersebut mengangkat D'Panella ke peringkat 
antarabangsa. Produk ini muncul pemenang pingat 
emas pertandingan inovasi “The 5th International Young 
Inventors Award (IYIA) di Indonesia pada tahun yang sama. 


Jelas Rozila, selain daripada kejayaan dalam pertandingan- 
pertandingan inovasi yang disertai, pasukan Hasubeim 
mengorak langkah lebih jauh untuk memasarkan D’Panella. 


“Pada tahun tersebut juga, kami mendapat kerjasama 
daripada sebuah kilang di Kuala Lumpur, Sameru Chemical 
Industries Sdn Bhd yang bersetuju untuk menjual produk 
kami di pasaran. 


“Bukan itu sahaja, kami juga berhasil mengadakan jalinan 
kerjasama dengan sebuah pusat rawatan kecantikan di 
Kuala Terengganu sejak 2018 untuk memasarkannya,” 
ceritanya. 


Tambahnya, Yayasan Terengganu (YT) sebagai pengendali 
SM Imtiaz turut melihat potensi D'Panella untuk 
memasuki pasaran lebih luas dan bercadang membantu 
mengembangkan produk ini. Perbincangan dan langkah- 
langkah awal telah dilaksanakan dan beliau berharap ia 
dapat direalisasikan. 

